AD10-9+-+Gruppe+3

Udarbejdet af Mads, Anne og Anni

Lærervejledning

 * Alderstrin** 3. og 4. klasse
 * Fag** Dansk
 * Fagligt indhold** Arbejde med gysergenren og brugen af virkemidler via digitale medier
 * Formål (fælles mål)**
 * læse tekster op med tydelig artikulation og betoning
 * tilpasse læsehastighed, præcision og læsemåde til formål, genre og sværhedsgrad
 * skrive sammenhængende fiktions- og fagtekster
 * udtrykke sig i billeder, lyd og tekst og i dramatisk form
 * Teknisk platform** Ipad og/eller iphone

I dette forløb skal eleverne udarbejde en gyserfortælling i programmet Storykit. Dette skal bruges i slutningen af et gyserforløb hvor eleverne har kendskab til genren, samt hvilke virkemidler der her er relevante. Elevernes produkter kan samtidig bruges som evalueringsredskab til læreren, da det vil afspejle elevernes viden om gysergenren. Inden eleverne bliver præsenteret for opgaven, må læreren have sat sig ind i hvordan Storykit fungerer! Dette kan ses på følgende link http://www.youtube.com/watch?v=RSWQkUS4kXk Efter fælles gennemgang af hvordan Storykit fungerer, skal eleverne inddeles i grupper, gerne heterogene, således at eleverne indbyrdes kan hjælpe hinanden med opgaven. Læreren har her mulighed for at arbejde ud fra cooperativ learning princippet, samt få eleverne i gang på en mere selvstændig måde. Det er op til den enkelte lærer at bestemme hvor fri opgaven skal fremstilles, men en oplagt ide kunne være at gennemgå nogle af de ord som tilhører gysergenren (eksempelvis død, kulde, nat, mørke, frygt osv.) I grupperne skal eleverne lave en kort gyserhistorie, hvor læreren har opridset enkelte retningslinjer:
 * Minimum sideantal på 10 (dette kan naturligvis reguleres alt efter elevernes niveau)
 * Historien skal indeholde en lydoptagelse
 * Historien skal have tekst
 * Historien skal have stemningslyde (eksempelvis vind, dør som knirker, kæder der rasler osv.)
 * Historien skal indeholde illustrationer i form af tegninger eller billeder

Slutprodukt Eleverne skal fremvise deres Storykit-produkt for resten af klassen. Derudover skal hver gruppe opponere på en anden gruppe. De skal her lægge vægt på virkemidlerne i denne gruppes produktion. Herved sikrer du dig at alle grupper reflekterer over virkemidlernes effekt.

Nedenstående er et eksempel på egen produkt af gyserhistorie (arbejder på at få sat den ind..)

Undervisningsforløb
Udvide elevernes kendskab til brug af digitale medier i dansk undervisningen. De skal opnå en forståelse af den effekt forskellige virkemidler har på en fortælling, herunder brug af lydoptagelser, billeder og storykit.
 * Mål**

Dette undervisningsforløb kræver adgang til ipads og/eller iphones med programmet Storykit. Programmet vil give eleverne mulighed for at kombinere forskellige virkemidler eksempelvis billeder, lyd, stemme, tegning og tekst og dermed vil eleverne udvide forståelsen af brugbarheden af digitale medier.
 * Indhold**

Undervisningen bærer mest præg af formelle læreprocessor, men da arbejdet også lægges over på elevernes skuldre, i form af gruppearbejde, vil der formentlig også opstå uformelle processor. Forløbet starter med en lærerstyret arbejdsform, hvor emnet, indholdet og målet præsenteres. Herefter bliver lærerens rolle vejledende i de respektive grupper.
 * Læreproces**

Muligheder: Begrænsninger:
 * Teknik og rammer**
 * Elever som normalt har svært ved at formidle produkter i plenum, kan være med i fremlæggelsesfasen på lige niveau med kammeraterne
 * Læreren kan gå ind i vejlederrollen, i stedet for en lærerstyret position, idet Storykit er nemt at gå til, så eleverne selv kan styre store dele af processen.
 * Mulighed for elevdifferentiering samt undervisningsdifferentiering
 * Ipads eller iphones skal være til rådighed
 * Læreren skal have formidlet opgaven ordentligt, så opgaven ikke bliver for åben for eleverne

Eleverne har, formentlig, i mere eller mindre grad kendskab til digitale medier i deres hverdag og derfor vil arbejdet med ipad eller iphone ikke være fremmede for eleverne. Grupperne skal være heterogene, således at de kan udnytte hinandens ressourcer.
 * Elevforudsætninger**

Undervejs i forløbet kan læreren udnytte at eleverne arbejder meget selvstændigt og dermed have fokus på gruppedynamikens faglige udbytte, samt det sociale aspekt. Ligeledes kan hun evaluere elevernes arbejdsproces undervejs. Forløbet slutter med at alle grupper viser deres produkt frem for klassen. Hver gruppe har fået tildelt en oppenent gruppe som står for at vurdere virkemidlernes brug, samt historiens sammenhæng.
 * Evaluering af produktet og processen**